**B.3 Obchodné podmienky dodania predmetu zákazky (návrh zmluvy)**

Uchádzač vo svojej ponuke **predloží návrh kúpnej zmluvy v jednom vyhotovení**, ktorý **musí** obsahovať nasledujúci zoznam minimálnych zmluvných podmienok :

**NÁVRH KÚPNEJ ZMLUVY**

**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

( ďalej len „zmluva“)

**medzi zmluvnými stranami:**

**Predávajúci:**

Sídlo:

Menom ktorej koná:

IČO:

DIČ:

Bankové spojenie:

Číslo účtu:

IBAN:

Zapísaná v Obchodnom registri Okresného (Krajského) súdu v Oddiel: Vložka číslo:

(ďalej len „**predávajúci**“)

a

**Kupujúci: LESY Slovenskej republiky, štátny podnik**

Sídlo: Námestie SNP 8, 975 66 Banská Bystrica

Menom ktorej koná: Ing. Marian Staník - generálny riaditeľ

Tel.č.: 048/4344156

IČO: 36 038 351

DIČ: 2020087982

IČ DPH: SK2020087982

Bankové spojenie: VÚB Banská Bystrica

Číslo účtu: 1940723254/0200

IBAN: SK12 0200 0000 0019 4072 3254

BIC kód (SWIFT): SUBASKBX

Zapísaný v Obchodnom registri Okresného súdu v Banskej Bystrici dňa 29.10.1999,

 Oddiel: Pš Vložka č.: 155/S

(ďalej len „ **kupujúci**“)

ďalej predávajúci a kupujúci spolu len ako „**zmluvné strany**“)

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť nasledujúce nové univerzálne kolesové traktory s príslušenstvom za podmienok ďalej v tejto zmluve dohodnutých:

|  |  |  |  |
| --- | --- | --- | --- |
| **P.č.**  |  | **Značka, typ** | **Počet ks**  |
| 1.  | Univerzálny kolesový traktor |  | 2 ks |
| 2. | Čelný nakladač |  | 2 ks |
| 3. | Náves za traktor |  | 2 ks |
| 4. | Mulčovač za UKT |  | 2 ks |
| 5. | Bubnová kosa |  | 2 ks |
| 6. | Obracač |  | 2 ks |
| 7. | Zhrňovač |  | 2 ks |
| 8. | Lis na výrobu balíkov sena a senáže |  | 2 ks |
| 9. | Balička krmovín |  | 2 ks |
| 10. | Kombinované lúčne brány |  | 2 ks |
| 11. | Kartáčový zberač semien |  | 2 ks |

Predmet zmluvy podľa bodu 1. bude dodaný vo vyhotovení a s výbavou podľa špecifikácie, ktorá je uvedená v prílohe č. 1, ktorá tvorí neoddeliteľnú súčasť tejto zmluvy.

Predmet zmluvy bude zakúpený v rámci projektu „Spoločne za zachovanie a obnovu biodiverzity karpatských horských ekosystémov“ s identifikačným číslom PLSK.01.01.00-00-0096/17 v rámci Programu spolupráce Interreg V-A Poľsko-Slovensko.

Predmetom zmluvy je aj:

a) Povinná výbava podľa Vyhlášky č. 464/2009 Z. z.:

* výstražný trojuholník
* reflexná vesta
* lekárnička
* zakladací klin
* jeden, alebo viac hasiacich prístrojov, ktorých celková hmotnosť náplní je najmenej 6 kg vrátane upevnenia v traktore
* označenie pre pomalé vozidlá
* zadné označenie s najvyššou povolenou rýchlosťou
* výstražné majáky 2ks umiestnené na kabíne
* sada žiaroviek a poistiek
* hydraulický zdvihák
* kľúč na matice alebo skrutky kolies
* hadica na plnenie pneumatík

b) Dodanie dokumentácie

* certifikáty strojov platné v krajinách EÚ (vyhlásenie o zhode)
* legalizácia pohybu po verejných komunikáciách v SR (kompletné osvedčenie o evidencii vozidla pre traktor a náves a technické osvedčenie vozidla od príslušenstva)
* návod na obsluhu, opravy, údržby (môže byť v digitalizovanej forme)
* mazací plán
* zásady bezpečnosti práce pri prevádzke, opravách a údržbách
* katalóg - zoznam náhradných dielov (môže byť v digitalizovanej forme)

c) Zaškolenie obsluhy na každý dodávaný univerzálny kolesový traktor vrátane príslušenstva v trvaní minimálne 4 hodiny vrátane praktického zácviku pre max. 3 osoby o čom bude spísaný písomný záznam

**Čl. II**

**Kúpna cena**

1. Kúpna cena za predmet zmluvy je stanovená na základe verejného obstarávania dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva v EUR je:**

|  |  |  |  |  |  |
| --- | --- | --- | --- | --- | --- |
| Značka, model | Cena (EUR) bez DPH/ks | DPH 20% | Cena (EUR) s DPH/ks | Počet ks | Cena za položku (EUR) bez DPH |
| Univerzálny kolesový traktor |  |  |  | 2 ks |  |
| Čelný nakladač |  |  |  | 2 ks |  |
| Náves za traktor |  |  |  | 2 ks |  |
| Mulčovač za UKT |  |  |  | 2 ks |  |
| Bubnová kosa |  |  |  | 2 ks |  |
| Obracač |  |  |  | 2 ks |  |
| Zhrňovač |  |  |  | 2 ks |  |
| Lis na výrobu balíkov sena a senáže |  |  |  | 2 ks |  |
| Balička krmovín |  |  |  | 2 ks |  |
| Kombinované lúčne brány |  |  |  | 2 ks |  |
| Kartáčový zberač semien |  |  |  | 2 ks |  |
| **Cena za celý predmet kúpnej zmluvy (EUR bez DPH)** |  |
| **Výška DPH 20% (EUR)** |  |
| **Cena za celý predmet kúpnej zmluvy (EUR s DPH)** |  |

**Cena celkom za celý predmet zmluvy je ........... ,- € Slovom ............. EUR vrátane DPH.**

2. Špecifikácia kúpnej ceny je obsahom prílohy č.2 - Návrh plnenia kritérií

3. Cenou sa rozumie cena vrátane colných a daňových poplatkov a ďalších nákladov spojených s dodávkou, vrátane vykonania predpredajného servisu, vrátane všetkých nákladov dopravy na miesto určenia, odskúšania prevádzky, zaškolenia obsluhy, návodu na obsluhu a údržbu vozidla, servisného zošita so záručnými podmienkami v slovenskom jazyku, kompletného osvedčenia o evidencii vozidla, povinnej výbavy, kompletného príslušenstva pre plnohodnotnú prevádzku vozidla, plného objemu prevádzkových hmôt a mazív a min 10 l paliva.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu zmluvy alebo jeho časti kupujúcim. Predávajúci je oprávnený fakturovať len kúpnu cenu pripadajúcu na tú časť predmetu plnenia, ktorá bola dodaná a kupujúcim prevzatá.

2. Dohodnutá splatnosť faktúry je 30 dní odo dňa jej doručenia kupujúcemu. Súčasťou faktúry je preberací -odovzdávací protokol potvrdený povereným zástupcom kupujúceho.

3. Faktúra musí obsahovať náležitosti v zmysle všeobecne záväzných právnych predpisov ako aj náležitosti  dohodnuté v tejto zmluve, v opačnom prípade má kupujúci právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto lehota plynie od znova odo dňa doručenia novej (opravenej) faktúry.

Faktúra bude obsahovať tieto náležitosti:

• označenie zmluvných strán, obchodné meno, adresu, sídlo, IČO, DIČ,

• číslo faktúry,

• deň vystavenia a deň splatnosti faktúry, dátum dodania

• u faktúr s uplatnením DPH hodnotu DPH v % a v EUR a IČ DPH,

• fakturovanú sumu v EUR,

• označenie osoby, ktorá faktúru vystavila,

• pečiatku a podpis zodpovedného zástupcu zhotoviteľa,

• prílohy v rozsahu a spracované spôsobom, aký predpisuje táto zmluva,

• označenie peňažného ústavu a číslo účtu, na ktorý sa má platiť, konštantný a variabilný symbol,

• názov tovaru

• názov projektu: ***„Spoločne za zachovanie a obnovu biodiverzity karpatských horských ekosystémov“*** *s identifikačným číslom PLSK.01.01.00-00-0096/17 realizovaného v rámci Programu spolupráce Interreg V-A Poľsko-Slovensko*

• názov úlohy v projekte: *Zabezpečenie zachovania ekologických väzieb, zamedzenie prieniku nepôvodných druhov, spomalenie degradácie prírody a hodnôt krajiny*.

4. Predávajúci je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť schválená, vykoná kupujúci úhradu, pričom predávajúci zároveň súhlasí s poskytnutím skonta vo výške 1% z fakturovanej ceny bez DPH za úhradu od 5 do 30 dní pred uplynutím lehoty splatnosti.

Predávajúci zároveň súhlasí, že zo strany kupujúceho bude už úhrada ponížená o alikvotnú výšku skonta, t.j. bude vykonaný zápočet. Predávajúci sa zároveň zaväzuje bezodkladne vystaviť a poslať kupujúcemu doklad o vyčíslení skonta – finančného bonusu.

Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty , § 25, ods. (6), t.j. predávajúci vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.

5. Predávajúci je oprávnený postúpiť pohľadávky a iné práva vyplývajúce z tejto zmluvy voči kupujúcemu len po jeho predchádzajúcom písomnom súhlase.

**Čl. IV**

**Dodacie podmienky**

1. Predmet zmluvy uvedený v čl. I. bode 1. bude dodaný na základe preberacieho - odovzdávacieho protokolu. Termín dodávky je stanovený **najneskoršie do .........xy......... (uviesť maximálne 120)** kalendárnych dní odo dňa účinnosti tejto zmluvy.

2. Predávajúci nebude v omeškaní s dodaním predmetu zmluvy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu počas, ktorej trvala takáto okolnosť.

3. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Miesto plnenia (dodania) pre univerzálny kolesový traktor s príslušenstvom, t.j. pre 1 ks z každej položky je:

1. Odštepný závod Liptovský Hrádok, J. Martinku 110, 033 11 Liptovský Hrádok
2. Odštepný závod Prešov, Obrancov mieru 6, 080 01 Prešov

4. Predávajúci je povinný vyrozumieť zástupcu kupujúceho (listom, mailom alebo faxom), ktorým je pre účely tejto zmluvy:

1. **Odštepný závod Liptovský Hrádok**

Riaditeľ OZ: ***Ing. Ján Vrbenský***

Tel.: 044/5222596, Fax: 044/5225150, Mobil: 0918335422

e-mail: jan.vrbensky@lesy.sk

1. **Odštepný závod Prešov**

Riaditeľ OZ: ***Ing. Jozef Krochta***

Tel.: 051/ 74 64 765, Fax: 051/ 74 64 764, Mobil: 0918335200

e-mail: jozef.krochta@lesy.sk

(ďalej len „zástupca kupujúceho“), o pripravenosti predmetu zmluvy alebo jeho časti k odovzdaniu – prevzatiu najneskôr 3 dni vopred pred plánovaným termínom odovzdania predmetu zmluvy alebo jeho časti.

5. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy za prevzatý.

**Čl. V**

**Povinnosti kupujúceho**

Kupujúci je povinný prevziať predmet zmluvy v deň určený predávajúcim pri splnení podmienky uvedenej v čl. IV. 4. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie v mieste plnenia.

2. Predávajúci je povinný pred odovzdaním predmetu kúpy zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodávaných dopravných prostriedkov a tieto protokolárne odovzdať poverenému zástupcovi kupujúceho v mieste plnenia.

**Čl. VII**

**Záruka za akosť**

1. Na dodávaný tovar, príslušenstvo a výbavu predávajúci poskytuje záruku ................................... (***dopíše predávajúci pričom minimálne 24 mesiacov, alebo minimálne 1800 Mth podľa toho, ktorá skutočnosť nastane skôr na univerzálny kolesový traktor a minimálne 24 mesiacov na ostatné zariadenia*** v zmysle záručných podmienok, ktoré tvoria nedeliteľnú časť kúpnej zmluvy ako príloha č. 4, pričom ustanovenia záručných podmienok, ktoré sú v rozpore s ustanoveniami zmluvy sa pre určenie vzájomných práv a povinností zmluvných strán nepoužijú.

2.Záruka začína plynúť odo dňa prevzatia tovaru kupujúcim (od dátumu predaja uvedeného v servisnej knižke a na preberacom – odovzdávacom protokole).

3. Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou a údržbou.

4. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky. Záručnými podmienkami nemôže predávajúci zúžiť rozsah práv kupujúceho, ktoré mu vyplývajú z príslušných ustanovení obchodného zákonníka.

**Čl. VIII**

**Servisné podmienky**

1. Predávajúci sa zaväzuje poskytovať (garantovať) záručný a pozáručný autorizovaný servis najmenej po dobu 10 rokov od posledného plnenia spočívajúci v poskytovaní servisných prehliadok, opráv, údržby a dodávok originálnych náhradných dielov minimálne v jednom servisnom stredisku vlastnom alebo zmluvných partnerov umiestnených na území Slovenskej republiky so záväzkom vykonania uvedených služieb v primeranom čase.

2. Predpredajný servis zabezpečí predávajúci na vlastné náklady vo svojich servisných strediskách.

3. Súčasťou dodávky je garancia vykonávania záručného a pozáručného autorizovaného servisu, údržby a opráv vo vlastných servisných strediskách alebo servisných strediskách zmluvných partnerov.

Predávajúci písomne oznámi kupujúcemu bezodkladne zmenu servisného strediska, príp. zmenu jeho sídla

**Čl. IX**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.

3. V prípade neplnenia niektorej povinnosti uvedenej v článku VIII. tejto zmluvy je predávajúci povinný zaplatiť kupujúcemu zmluvnú pokutu vo výške 0,025 % z ceny predmetu plnenia (univerzálneho kolesového traktora) za každý deň omeškania pri ktorom z dôvodu neplnenia si povinností nebolo poskytnuté plnenie v súlade s čl. VIII., pričom popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.

**Čl. X**

**Vlastnícke právo**

Kupujúci nadobudne vlastnícke právo k predmetu zmluvy alebo jeho časti po riadnom dodaní podľa Čl. IV tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**Čl. XI**

**Zánik zmluvy**

1. Zmluvu je možné predčasne zrušiť:

- dohodou zmluvných strán,

- odstúpením od tejto zmluvy.

2. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona č. 343/2015 Z. z. o verejnom obstarávaní v znení neskorších predpisov. Pri odstúpení od tejto zmluvy nebudú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia ( zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.

Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :

* predávajúci bude v omeškaní s dodaním predmetu zmluvy viac ako 30 dní,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy,
* predávajúci sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci porušil povinnosť z iného záväzkového vzťahu, ktorý má uzatvorený s kupujúcim.

**Čl. XII**

**Dojednanie o subdodávateľoch**

Predávajúci  určuje nasledovných subdodávateľov, ktorých bude využívať pri plnení tejto zmluvy

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia.

Predávajúci  je povinný počas platnosti tejto zmluvy oznamovať kupujúcemu akúkoľvek zmenu údajov v rozsahu uvedenom v predchádzajúcej vete  o ktoromkoľvek subdodávateľovi uvedenom v predchádzajúcej vete tohto článku, a to písomnou formou najneskôr do 30 dní odo dňa uskutočnenia zmeny. Predávajúci  je povinný zabezpečiť v prípade, ak časť zákazky plánuje plniť subdodávateľom, aby najneskôr pri podpise tejto zmluvy a/alebo pri  nahlásení zmeny subdodávateľa bol tento subdodávateľ zapísaný v registri partnerov verejného sektora, ak má povinnosť zapisovať sa do registra partnerov verejného sektora v súlade s § 11 odsek 1 zákona č. 343/2015 Z. z. o verejnom obstarávaní v znení neskorších predpisov.

**Čl. XIII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.

2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky. Pohľadávky alebo iné práva z tejto zmluvy môže predávajúci postúpiť len s predchádzajúcim písomným súhlasom kupujúceho.

3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd. Predávajúci a kupujúci sa dohodli, že akékoľvek písomnosti súvisiace s touto dohodou sa považujú za doručené dňom nasledujúcim po dni vrátenia nedoručenej zásielky odosielateľovi., aj keď sa jej adresát o nej a jej obsahu nedozvedel. Úložná doba zásielky na pošte je 5 dní. Účinky doručenia nastávajú aj odmietnutím prevzatia doručovanej zásielky, a to dňom odmietnutia prevzatia doručovanej zásielky.

4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.

5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

7. Predávajúci je povinný strpieť výkon kontroly, auditu, overovania súvisiaceho s predmetom tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku medzi objednávateľom a poskytovateľom (Národným orgánom alebo Riadiacim orgánom) (ďalej len „Zmluva o poskytnutí NFP“), a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly, auditu, overovania na mieste sú najmä:

a) Poskytovateľ NFP a ním poverené osoby,

b) Najvyšší kontrolný úrad SR, príslušná Správa finančnej kontroly, Certifikačný orgán

a nimi poverené osoby,

c) Orgán auditu, jeho spolupracujúce orgány a nimi poverené osoby,

d) Splnomocnení zástupcovia Európskej Komisie a Európskeho dvora audítorov,

e) Osoby prizvané orgánmi uvedenými v písm. a) až d) v súlade s príslušnými právnymi

 predpismi SR a ES,

f) Útvar následnej finančnej kontroly a nimi poverené osoby.

8. Zmluva nadobúda platnosť dňom jej podpísania obidvomi zmluvnými stranami. Zmluvné strany sú oprávnené podpísať túto zmluvu po oznámení záveru druhej ex – ante kontroly realizovanej poskytovateľom NFP v zmysle Príručky k procesu verejného obstarávania pre Program spolupráce Interreg V-A Poľsko - Slovensko.

9. Táto zmluva nadobúda účinnosť dňom nasledujúcim po dni zverejnenia v Centrálnom registri zmlúv vedenom Úradom vlády SR.

10. O výsledku záveru druhej ex – ante kontroly realizovanej poskytovateľom NFP je kupujúci povinný predávajúceho upovedomiť bezodkladne po obdržaní tejto informácie zo strany poskytovateľa NFP.

Prílohy:

Príloha č. 1 – Technická špecifikácia predmetu zmluvy

Príloha č. 2 – Návrh plnenia kritérií

Príloha č. 3 – Zoznam servisných stredísk v SR

Príloha č. 4 – Záručné podmienky

V xxxx, dňa xxx V Banskej Bystrici, dňa ..................

Predávajúci: Kupujúci:

**Príloha č. 1 k Súťažným podkladom**

**C.1 NÁVRH PLNENIA KRITÉRIÍ NA VYHODNOTENIE PONÚK**

|  |
| --- |
| Obchodné meno: |
| Sídlo: |
| Kritérium:  | Návrh plnenia kritéria:  |
| **1. Univerzálny kolesový traktor** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **2. Čelný nakladač** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **3. Náves za traktor** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **4. Mulčovač za UKT** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **5. Bubnová kosa** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **6. Obracač** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **7. Zhrňovač** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **8. Lis na výrobu balíkov sena a senáže** (2ks)(uviesť cenu v EUR bez DPH) | Cena za 1 ks |  |
| Cena za 2 ks |  |
| **9. Balička krmovín** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **10. Kombinované lúčne brány** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **11. Kartáčový zberač semien** (2ks) (uviesť cenu v EUR bez DPH) | Cena za 1 ks |  |
| Cena za 2 ks |  |
| **Cena za celý predmet zákazky (2 ks) v EUR bez DPH (1+2+3+4+5+6+7+8+9+10+11)** (uviesť cenu v EUR bez DPH)  |  |
| **Lehota dodania predmetu zákazky** (uviesť počet kalendárnych dní od účinnosti kúpnej zmluvy potrebných na dodanie kompletného predmetu zákazky (UKT s príslušenstvom (2 ks). Prípustný interval je od 30 do 120 kalendárnych dní. |  |

Čestne vyhlasujeme, že

* + všetky údaje uvedené v ponuke sú pravdivé a úplné;
	+ súhlasíme s podmienkami určenými verejným obstarávateľom;
	+ všetkému, čo bolo v súťažných a zmluvných podmienkach sme porozumeli;
	+ predkladáme iba jednu ponuku a nie sme v zadávaní predmetnej zákazky členom skupiny dodávateľov, ktorá predkladá ponuku na danú zákazku.

Dátum:

**Príloha č. 2 k Súťažným podkladom**

**C.2 Technické parametre a výbava predmetu zákazky**

Verejný obstarávateľ požaduje sériovo vyrábané kompaktné tovary v štandardnom vyhotovení a v štandardnej

|  |
| --- |
| Obchodné meno: |
| Sídlo: |
| **Univerzálny kolesový traktor s príslušenstvom – 2ks** | Vyjadrenie uchádzača ÁNO/NIE resp. konkrétny údaj |
| **Univerzálny kolesový traktor – 2 ks** |
| Značka, typ, model ponúkaného UKT: |
| **Motor:**  |
| 4 valcový preplňovaný s turbodúchadlom |  |
| Chladenie kvapalinové |  |
| Výkon minimálne 85 kW |  |
| Emisná norma minimálne TIER 4a |  |
| Elektronické riadenie motora za pomoci elektroniky  |  |
| **Prevodovka:** |
| Reverzačná, plne synchronizovaná |  |
| **Vývodové hriadele:** |
| Vyvedené vpredu aj vzadu |  |
| Otáčky zadného vývodového hriadeľa: 540/540E/1000 ot.minˉ¹ |  |
| Ovládanie zadného vývodového hriadeľa aj mimo kabíny vodiča(napr. spínačom na zadnom blatníku, resp. diaľkovým ovládaním) |  |
|  **Hydraulika:** |
| Predný trojbodový záves kategórie II.  |  |
| Zadný trojbodový záves kategórie II.  |  |
| Elektrické ovládanie, ovládanie zadných ramien aj mimo kabíny vodiča (napr. spínačom na zadnom blatníku, resp. diaľkovým ovládaním) |  |
| Dva pomocné hydraulické valce |  |
| Automatická regulácia zadných ramien |  |
| Modulárny systém závesov(etážový rýchlo nastaviteľný)  |  |
| Trojsekciový rozvádzač s vonkajšími vývodmi, s odkvapovou sústavou a 6+1 rýchlospojkami ISO  |  |
| **Kabína:** |
| Mechanicky odpružená |  |
| Klimatizovaná s kúrením |  |
| Autorádio |  |
| Vyhrievané zadné sklo a zrkadlá |  |
| Odpružené sedadlo |  |
| Sedadlo spolujazdca-vybavené bezpečnostným pásom |  |
| Nastaviteľný volant (sklopný a výsuvný) |  |
| Tónované sklá |  |
| Pracovné osvetlenie predné a zadné s hľadáčikom |  |
| Výstražné majáky 2ks umiestnené na kabíne |  |
| Zadné označenie s najvyššou povolenou rýchlosťou |  |
| **Riadenie:** |
| hydrostatické |  |
| **Brzdy:** |
| Prevádzkové a parkovacie hydrostatické |  |
| Brzdy prívesu vzduchové 2+1 hadicové |  |
| **Pohon:** |
| Pohon 4x4 |  |
| Max. rýchlosť traktora do 40 km/h |  |
| **Ďalšia výbava:** |
| Predné závažie na uchytenie do trojbodového závesu min. 500kg |  |
| Závažie na zadné kolesá min. 400 kg |  |
| Akumulátor min.165Ah |  |
| Pneumatiky nízkotlaké so šírkou vpredu min. 420 a vzadu min. 520 |  |
| Plné disky kolies vpredu aj vzadu |  |
| Uzamykateľná palivová nádrž |  |
| GPS monitorovacie zariadenie - akceptované Finančným riaditeľstvom SR pre sledovanie polohy a spotreby PHM s kapacitným hladinomerom v nádrži (verejný obstarávateľ v súčasnosti prevádzkuje GPS monitorovacie zariadenie od spoločnosti GX SOLUTIONS, a.s., Bratislava a požaduje, aby dodávané zariadenia boli kompatibilné s týmto systémom). |  |
| Povinná výbava podľa vyhlášky č. 464/ 2009 MDPaT SR:  |
| výstražný trojuholník, reflexná vesta, lekárnička, zakladací klin, jeden, alebo viac hasiacich prístrojov, ktorých celková hmotnosť náplní je najmenej 6 kg vrátane upevnenia v traktore, označenie pre pomalé vozidlá, sada žiaroviek a poistiek, hydraulický zdvihák, kľúč na matice alebo skrutky kolies, hadica na plnenie pneumatík |  |
| **Príslušenstvo** |
| Požaduje sa príslušenstvo kompatibilné s ponúkaným typom univerzálneho kolesového traktora |  |
| **Čelný nakladač – 2 ks** |
| Značka, typ: |
| Čelný nakladač na nakládku balíkov sena, prenos materiálu, s lopatou na nakládanie krmovín, príp. odhŕňanie snehu |  |
| S paralelogramom a tlmičom rázov |  |
| Rýchloupínače hydrauliky |  |
| Nakladacia výška min. 3500 mm |  |
| Výsypová výška min. 2800 mm |  |
| Hĺbkový dosah min. 250 mm |  |
| Zdvíhacia sila dole v oku výložníka min. 2600 kg |  |
| Lopata štandardná: šírka min. 185 cm, objem min. 0,50 m³ |  |
| Kliešte na okrúhle balíky šírka 160 mm bez ostrých častí |  |
| **Náves za traktor – 2 ks** |
| Značka, typ: |
| Nosnosť min. 7 t |  |
| Tandemová náprava |  |
| Trojstranné hydraulické sklápanie  |  |
| Korba o rozmeroch min. 2100x4300 mm |  |
| Výška bočníc s prídavnými bočnicami (500+500 mm) |  |
| Zadná bočnica z výsypným otvorom na sypký materiál |  |
| Odstavná noha  |  |
| Povinná výbava podľa vyhlášky č. 464/2009 Z. z. MDPaT SR  |  |
| **Mulčovač za UKT – 2 ks** |
| Značka, typ: |
| Zadný výkyvný a výsuvný mulčovač do trojbodového zadného závesu traktora II kategórie |  |
| Ovládanie mulčovača z miesta obsluhy vodiča  |  |
| Ústrojenstvo prispôsobené na udržiavanie okrajových porastov horských ekosystémov |  |
| Pracovný záber min. 2000 mm  |  |
| Plynulo hydraulicky meniteľný pracovný vodorovný výsuv pre prácu mimo obrysu traktora  |  |
| Plynulo hydraulicky meniteľný pracovný uhol zvislého natočenia a to: min. 90 stupňov hore od vodorovnej roviny min. 65 stupňov dolu od vodorovnej roviny  |  |
| Poistka proti preťaženiu |  |
| Kardanový hriadeľ  |  |
| **Bubnová kosa – 2 ks** |
| Značka, typ: |
| Traktorová bubnová kosa do trojbodového zadného závesu traktora II kategórie  |  |
| Ovládanie kosačky z miesta obsluhy vodiča |  |
| Pracovná šírka od 1800 -2000 mm |  |
| Počet bubnov 2ks |  |
| Počet nožov na bubne min. 3ks |  |
| Kopírovanie terénnych nerovností |  |
| Nastavenie výšky strniska |  |
| Nárazová poistka |  |
| Kardanový hriadeľ |  |
| **Obracač – 2 ks** |
| Značka, typ: |
| Obracač sena do trojbodového zadného závesu traktora II kategória |  |
| Pracovný záber min. 4,5 m |  |
| Počet rotorov 4 |  |
| Počet ramien na rotore 6 |  |
| Kardanový hriadeľ s poistkou proti preťaženiu |  |
| **Zhrňovač – 2 ks** |
| Značka, typ: |
| Obracač sena do trojbodového zadného závesu traktora II kategórie |  |
| Pracovný záber min. 3,4 m |  |
| Počet rotorov 1 |  |
| Počet ramien na rotore min. 8 |  |
| Kardanový hriadeľ s poistkou proti preťaženiu |  |
| **Lis na výrobu balíkov sena a senáže – 2 ks** |
| Značka, typ: |
| Lis na výrobu balíkov sena a senáže s pevnou komorou určený na zber viacerých plodín (sena, senáže)  |  |
| Elektronické ovládanie lisu pomocou ovládacieho monitora z miesta obsluhy kolesového traktora  |  |
| Priemer balíkov cca 1200 -1300 mm |  |
| Šírka balíkov 1100 -1200 mm |  |
| Brzdený lis vzhľadom na použitie v svahovitom teréne |  |
| Pracovný záber zberača min. 2000 mm |  |
| Prsty zberača min. 4 rady, hrúbka min. 6 mm |  |
| Hydraulické ovládanie zberača |  |
| Prítlačný valec nad zberačom |  |
| Mechanizmus proti upchatiu zberača |  |
| Oporné pneumatické kolieska zberača |  |
| Rezacie ústrojenstvo, počet nožov od 12 do 15 ks |  |
| Automatické mazanie reťazí |  |
| Viazanie do siete |  |
| Mechanický vyhadzovač balíkov |  |
| Spojovací kardanový hriadeľ na pripojenie k zadnému vývodovému hriadeľu traktora |  |
| Poistka proti preťaženiu |  |
| Pneumatiky nízkotlaké, šírka min. 450 mm |  |
| **Balička krmovín – 2 ks** |  |
| Značka, typ: |  |
| Pripojenie do trojbodového zadného závesu traktora II kategórie |  |
| Ovládanie zariadenia z miesta obsluhy kolesového traktora |  |
| Možnosť naloženia, zabalenia a položenia balíka do hmotnosti 1200 kg a priemeru 1400 mm |  |
| Možnosť balenia balíkov aj počas jazdy traktora |  |
| Hydraulicky ovládané, roztiahnuteľné oporné valce  |  |
| Balenie do fólie otočným ramenom s protizávažím s hydraulickým pohonom |  |
| Automatické balenie a odstrihovanie fólie |  |
| **Kombinované lúčne brány – 2 ks** |
| Značka, typ: |
| Kompletný stroj s urovnávacím smykom, dvomi radmi brán, sejacím zariadením a valcom. Stroj bude slúžiť na dosev, výsev lúčnych tráv a kultiváciu pasienkov a lúk v rovnom i svahovitom teréne. |  |
| Pracovná šírka stroja: do 3 m |  |
| Prepravné rozmery stroja so sejacím zariadením V do 2,00 m x Š do 3,00 m x H do 2,5m |  |
| Hmotnosť stroja so sejacím zariadením do 1700 kg |  |
| Smyk odpružený, pozostávajúci z jedného kusa nastaviteľnej urovnávacej lišty |  |
| Brány - dva rady brán so zahnutými prstami o priemere minimálne 10 mm. |  |
| Sejacie zariadenie pozostávajúce z elektrickej sejačky so zásobníkom osiva o objeme minimálne 200 l s elektrickým pohonom, riadiacim modulom a súpravou senzorov. |  |
| Valec - hydraulicky ovládaný CAMBRIDGE valec o priemere do 550 mm |  |
| Ďalšia výbava: odstavná podpera, plniace schodíky, skrinka na náradie, sada rezervných prstov, osvetlenie s výstražnými tabuľkami |  |
| **Kartáčový zberač semien – 2 ks** |
| Značka, typ: |
| Špeciálny stroj určený pre zber semien lúčnych rastlín |  |
| Zber semien prebieha horizontálne zavesenou valcovou kefou, ktorá vyčesáva semená |  |
| Hmotnost cca 200 kg |  |
| Regulácia výšky porastu - regulačnou tyčou |  |
| Prepravá poloha za traktorom |  |
| Pracovná poloha vedľa traktora |  |
| Zbermá nádoba umiestnená za zberačom  |  |
|  |
| Záručný servis na dodávaný kolesový traktor min. dva roky alebo 1800 Mth podľa toho, čo nastane skôr a na dodávané príslušenstvo min. dva roky |  |
| Plný objem prevádzkových hmôt a mazív a min. 10 litrov paliva. |  |
| Zaškolenie obsluhy na každý dodávaný univerzálny kolesový traktor vrátane príslušenstva v trvaní minimálne 4 hodiny vrátane praktického zácviku pre max. 3 osoby o čom bude spísaný písomný záznam |  |
| Súčasťou zakúpených strojov bude aj kompletná sprievodná dokumentácia v slovenskom alebo českom jazyku ako: certifikáty strojov platné v krajinách EÚ (vyhlásenie o zhode), legalizácia pohybu po verejných komunikáciách v SR (kompletné osvedčenie o evidencii vozidla pre traktor a náves a technické osvedčenie vozidla od príslušenstva, návod na obsluhu, opravy, údržby (môže byť v digitalizovanej forme), mazací plán, zásady bezpečnosti práce pri prevádzke, opravách a údržbách, katalóg - zoznam náhradných dielov (môže byť v digitalizovanej forme) |  |